CELEX: 22014D0174
Language: hr
Date: 2014-09-25 00:00:00
Title: Odluka Zajedničkog odbora EGP-a br. 174/2014 od 25. rujna 2014. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u [2015/1242]

30.7.2015   
            
            
               HR
            
            
               Službeni list Europske unije
            
            
               L 202/22
            
         ODLUKA ZAJEDNIČKOG ODBORA EGP-a
   br. 174/2014
   od 25. rujna 2014.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u [2015/1242]
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
   budući da:
   
               (1)
            
            
               Direktive Vijeća 76/117/EEZ (1), 79/196/EEZ (2) i 82/130/EEZ (3), koje su uključene u Sporazum o EGP-u, stavljene su izvan snage Direktivom 94/9/EZ Europskog parlamenta i Vijeća (4), koja je uključena u Sporazum o EGP-u, te sukladno tomu upućivanje na direktive 76/117/EEZ, 79/196/EEZ i 82/130/EEZ treba se izbrisati iz Sporazuma o EGP-u.
            
         
               (2)
            
            
               Direktiva Komisije 94/26/EZ (5), koja je uključena u Sporazum o EGP-u, zastarjela je i stoga se treba staviti izvan snage sukladno Sporazumu o EGP-u.
            
         
               (3)
            
            
               Zbog praktičnih razloga, akti navedeni pod naslovom „AKTI KOJE UGOVORNE STRANKE PRIMAJU NA ZNANJE” u poglavlju X. Priloga II. označuju se novim brojevima.
            
         
               (4)
            
            
               Prilog II. Sporazumu o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   Poglavlje X. Priloga II. Sporazumu o EGP-u mijenja se kako slijedi:
   
               1.
            
            
               Tekst točaka 2. (Direktiva Vijeća 76/117/EEZ), 3. (Direktiva Vijeća 79/196/EEZ), 4. (Direktiva Vijeća 82/130/EEZ) i 7.b (Direktiva Komisije 94/26/EZ) briše se.
            
         
               2.
            
            
               Pod naslovom „AKTI KOJE UGOVORNE STRANKE PRIMAJU NA ZNANJE” točke 8. (izbrisana) do 25. (izbrisana) označuju se novim brojevima od 1. do 18.
            
         Članak 2.
   Ova Odluka stupa na snagu 26. rujna 2014., pod uvjetom da su sve obavijesti iz članka 103. stavka 1. Sporazuma o EGP-u podnesene (6).
   Članak 3.
   Ova se Odluka objavljuje u odjeljku o EGP-u i u Dodatku o EGP-u Službenom listu Europske unije.
   
      Sastavljeno u Bruxellesu 25. rujna 2014.
      
         
            Za Zajednički odbor EGP-a
         
         
            Predsjednik
         
         Kurt JÄGER
      
   
   
      (1)  SL L 24, 30.1.1976., str. 45.
   
   
      (2)  SL L 43, 20.2.1979., str. 20.
   
   
      (3)  SL L 59, 2.3.1982., str. 10.
   
   
      (4)  SL L 100, 19.4.1994., str. 1.
   
   
      (5)  SL L 157, 24.6.1994., str. 33.
   
   
      (6)  Ustavni zahtjevi nisu navedeni.